सतर्कता विभाग ने कोडा को फिर रिमांड पर मांगा  
कोडा चार हजार करोड़ रुपये से अधिक के घोटाले में पिछले वर्ष 30 नवंबर से ही न्यायिक हिरासत में यहां जेल में बंद है।
झारखंड सतर्कता विभाग ने आय से अधिक संपतित के मामले में जेल में बंद झारखंड के पूर्व मुख्यमंत्री मघुकोडा पूछताछ के लिए एक बार फिर से रिमांड पर लेने का आवेदन विशेष अदालत में दिया है जिस पर अदालत मंगलवार को सुनवाई करेगी।  झारखंड की सतर्कता विभाग की विनय कांत खान की विशेष अदालत ने आज आय से अधिक संपत्ति के मामले में पूर्व मुख्यमंत्री मघु कोडा की पेशी के दौरान सतर्कता विभाग द्वारा दिए गए इस आवेदन पर सुनवाई के लिए मंगलवार की तिथि निर्धारित की। विभाग ने नई जानकारियों के आलोक में कोडा से फिर से पूछताछ की अदालत से अनुमति मांगी। कोडा चार हजार करोड़ रुपये से अधिक के घोटाले में पिछले वर्ष 30 नवंबर से ही न्यायिक हिरासत में यहां जेल में बंद है। उनके खिलाफ विभिनन मामलों की जांच सतर्कता विभाग के अलावा सीबीआई आयकर विभाग और प्रवर्तन निदेशालय भी कर रहे है।